મહેશ દવે પોતાની ઓફિસના પગથીયા ઉતરી રહ્યા હતા, ત્યારે તેમના કાને અવાજ પડયો દવે સર પ્લીઝ એક મિનીટ, તેમણે પાછળ ફરીને જોયુ. ત્યાં કોઈ ન્હોતુ, તે પગથીયા પુરા થાય તે પછીની ખાલી ગેલેરીમાં કોઈ ન્હોતુ.. તે થોડીક વાર ખાલી ગેલેરી જોઈ રહ્યા પછી હસી પડયા. અને પગથીયા ઉતરી ઓફિસની બહાર આવી ગયા, નીચે આવી તેમણે ઓફિસની દસ મંજીલી ઈમારતને ઉપર સુધી જોઈ, જોતા જ રહ્યા જીંદગીના ચાર દસકા અહિયા જ પુરા થઈ ગયા, હવે કદાચ કયારેય આફિસમાં આવવાનું થશે નહીં. પણ આજે આટલા વર્ષે મંજરીનો ભાસ કેમ થયો હશે.. મંજરી હતી જ તેવી મહેશ દવેના જીવનનું એવુ પાત્ર જયારે તેમની જીંદગીમાં આવ્યુ જ નહીં છતાં તેની હાજરી સતત ભાસતી રહી.